PMIndiaData/PMIndiaSum huggingface dataset:
কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস্‌ এবং ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্‌-এর মধ্যে ২০০৮ সালে স্বাক্ষরিত তথা ২০১৪ সালে পুনর্নবীকৃত সমঝোতাপত্রে কর্মপরবর্তী অনুমোদন দিল

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারতের ইন্সটিটিউট অফ চার্টার্ড অ্যাকাউন্ট্যান্টস্‌ (আইসিএআই) এবং ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্‌ (আইসিএইডব্লিউ) – এর মধ্যে ২০০৮ সালে স্বাক্ষরিত তথা ২০১৪ সালে পুনর্নবীকৃত সমঝোতাপত্রে কর্মপরবর্তী অনুমোদন মিলেছে। এছাড়াও, কেন্দ্রীয় মন্ত্রিসভা আইসিএআই এবং আইসিএইডব্লিউ – এর মধ্যে স্বাক্ষরিত সমঝোতাপত্র পুনর্নবীকরণে অনুমতি দিয়েছে। উভয় দেশের এই প্রতিষ্ঠান দুটির মধ্যে স্বাক্ষরিত সমঝোতাপত্রের ফলে আরও বেশি সংখ্যক তরুণ ভারতীয় চার্টার্ড অ্যাকাউন্ট্যান্ট সেদেশের প্রতিষ্ঠানটি থেকে পেশাদারিত্বের স্বীকৃতি পাবে, যা তাঁদেরকে ব্রিটেনে পেশাদারী সুযোগ-সুবিধা প্রদানে সাহায্য করবে। ব্রিটেনের বিভিন্ন সংস্থায় একাধিক ভারতীয় চার্টার্ড অ্যাকাউন্ট্যান্ট উচ্চ পদে কর্মরত রয়েছেন। ভারতের কাছে এ এক গর্বের বিষয়। ভারতীয় চার্টার্ড অ্যাকাউন্ট্যান্টদের ইংল্যান্ডের ইন্সটিটিউট অফ চার্টার্ড অ্যাকাউন্ট্যান্টস্‌ থেকে স্বীকৃতির ফলে ব্রিটেনে ভারতীয় মেধা ও দক্ষতার চাহিদা আরও বাড়বে। সেই সঙ্গে, সেশের বিভিন্ন সংস্থা ভারতীয় পেশাদারদের প্রতি আরও আস্থাবান হবে। এই সমঝোতাপত্র কার্যকর করার ক্ষেত্রে কেন্দ্রীয় সরকারের কোনও রকম আর্থিক খরচ হবে না। এই সমঝোতাপত্র স্বাক্ষরের উদ্দেশ্য হ’ল চার্টার্ড অ্যাকাউন্ট্যান্টস প্রতিষ্ঠানগুলির সঙ্গে যুক্ত সদস্য, পড়ুয়া ও সংশ্লিষ্ট সংগঠনগুলির স্বার্থে এক পারস্পরিক স্বার্থবাহী সম্পর্ক গড়ে তুলতে একযোগে কাজ করা। এছাড়াও, চার্টার্ড অ্যাকাউন্ট্যান্ট সংক্রান্ত ক্ষেত্রে নতুন সমস্যাগুলির নিরসনে অগ্রণী ভূমিকা পালনে এই সমঝোতা অ্যাকাউন্ট্যান্সি প্রতিষ্ঠানগুলিকে বিশ্ব মানের করে তুলবে। আইসিএআই – এর লন্ডন চ্যাপ্টারে ভারতীয় প্রতিষ্ঠানটির স্বীকৃতি রয়েছে, যা ব্রিটেনে ভারতীয় চার্টার্ড অ্যাকাউন্ট্যান্টদের পেশাদারি ক্ষেত্রে সুযোগ-সুবিধা প্রদানে গুরুত্বপূর্ণ ভূমিকা পালন করে।
স্বামী শ্রীনারায়ণ গুরু-র জয়ন্তী দিবসে গভীর শ্রদ্ধা নিবেদন প্রধানমন্ত্রীর

সমাজসংস্কারক শ্রী নারায়ণ গুরু-র জয়ন্তী উপলক্ষে তাঁর উদ্দেশে গভীর শ্রদ্ধা নিবেদনকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “শ্রদ্ধেয়স্বামী শ্রী নারায়ণ গুরু-র জয়ন্তী উপলক্ষে তাঁকে জানাই আমার প্রণাম। তাঁর মহানচিন্তাভাবনা, শিক্ষাদর্শ এবং অন্যায়-অবিচারের বিরুদ্ধে প্রতিবাদ আমাদের সকল সময়েঅনুপ্রাণিত করে।” শ্রীনারায়ণ গুরু ছিলেন কেরলের এক বিশিষ্ট সমাজ সংস্কারক। বর্ণভেদ প্রথার বিরুদ্ধে তিনিআন্দোলন চালিয়ে এসেছিলেন। আধ্যাত্মিক মুক্তি এবং সামাজিক সাম্যের নতুন মূল্যবোধেরতিনি ছিলেন প্রবক্তা। /
বৈশাখী উপলক্ষ্যে প্রধানমন্ত্রীর শুভেচ্ছা

নয়াদিল্লী, ১৩ এপ্রিল, ২০২১ প্রধানমন্ত্রী শ্রী নরেন্দ্র মোদী বৈশাখীর পবিত্র মুহূর্তে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, ‘এই পবিত্র উৎসব প্রত্যেকের জীবনে আনন্দ ও সমৃদ্ধি নিয়ে আসুক। এই উৎসবে প্রকৃতি এবং আমাদের কঠোর পরিশ্রমী কৃষকদের মধ্যে একটি বিশেষ যোগ রয়েছে। আমাদের ক্ষেত ফসলে ভরে উঠুক এবং এর মাধ্যমে পৃথিবীর জন্য যত্ন নিতে আমরা অনুপ্রাণিত হব।’
মালদ্বীপের বিচার-বিভাগীয় আধিকারিকদের ভারতে প্রশিক্ষণ ও দক্ষতা বৃদ্ধির জন্য সমঝোতাপত্র স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে মালদ্বীপের বিচার-বিভাগীয় আধিকারিকদের ভারতে প্রশিক্ষণ ও দক্ষতা বৃদ্ধির জন্য সমঝোতাপত্র বা মউ স্বাক্ষরে অনুমোদন পাওয়া গেছে। এই মউ স্বাক্ষরের ফলে ভারত ও মালদ্বীপের মধ্যে বিচার-বিভাগীয় সহ অন্যান্য আইনি বিষয়ে সহযোগিতা বৃদ্ধি পাবে এবং বিচার-বিভাগের সঙ্গে যুক্ত আধিকারিকদের প্রশিক্ষণ ও দক্ষতা বৃদ্ধির ক্ষেত্রে জ্ঞান ও প্রযুক্তির আদান-প্রদান বাড়বে।
ধোরদোতে এসে পৌঁছেছেন প্রধানমন্ত্রী

প্রধানমন্ত্রী শ্রী নরেন্দ্র মোদী শুক্রবার কচ্ছের রান অঞ্চলের ধোরদোর টেন্ট সিটিতে পুলিশের মহা নির্দেশকদের তিন দিনের সম্মেলনে যোগ দেবার জন্য এসে পৌছেছেন। এ নিয়ে দ্বিতীয় বার এই সম্মেলন দিল্লির বাইরে অনুষ্ঠিত হচ্ছে। গত বছর এই সম্মেলন অনুষ্ঠিত হয়েছিল গুয়াহাটিতে। প্রধানমন্ত্রী সম্মেলনের উদ্বোধনী অধিবেশনে উপস্থিত ছিলেন এবং এই অধিবেশনে স্বরাষ্ট্র মন্ত্রী শ্রী রাজনাথ সিং ভাষন দেন। প্রধানমন্ত্রী একটি ওয়েবসাইটের সূচনা করেন, ওয়েবসাইটের নাম- “ইন্ডিয়ান পুলিশ ইন সার্ভিস অব দ্য নেশান”। প্রধানমন্ত্রী, স্বরাষ্ট্র মন্ত্রী এবং অন্যান্য প্রতিনিধিদের সঙ্গে নিয়ে এরপর টেন্ট সিটির অনতিদূরে হোয়াইট রানের উদ্দেশ্যে যাত্রা করেন। সেখানে তিনি বিএসএফ-এর দ্বারা উপস্থাপিত একটি ‘উট প্রদর্শনী’ দেখেছেন। তিনি হোয়াই রানে সূর্যাস্তও দেখেন এবং এরপর একটি সাংস্কৃতিক অনুষ্ঠানও প্রত্যক্ষ করেছেন। এই অনুষ্ঠানে স্বরাষ্ট্রমন্ত্রী শ্রী রাজনাথ সিং এবং স্বরাষ্ট্র মন্ত্রকের রাষ্ট্রমন্ত্রীরা – শ্রী কিরেন রিজিজু এবং শ্রী হরিভাই পারথিভাই চৌধুরি উপস্থিত ছিলেন।
গুজরাটের  প্রতিষ্ঠা দিবসে রাজ্যবাসীর প্রতি প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গুজরাটের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “গুজরাটের জনগণকে রাজ্যের প্রতিষ্ঠা দিবসে শুভেচ্ছা জানাই! গুজরাটের মানুষ তাঁদের পুরুষত্বের জন্য পরিচিত। গুজরাতিরা অনেক ক্ষেত্রে বিশেষ অবদান রেখেছেন। গুজরাট সর্বদা কৃতিত্বের শিখরে থাকে … গর্বিত গুজরাটের জয় হোক!”
ভারতীয় ওসুইস নাগরিকদের চিহ্নিত করে পরস্পরের দেশের ফেরৎ পাঠানোর প্রস্তাব  :  চুক্তি সম্পাদনের প্রস্তাবে অনুমোদন কেন্দ্রীয়মন্ত্রিসভা

সুইস ওভারতীয় নাগরিকদের চিহ্নিত করা এবং তাঁদের ফিরিয়ে আনার ব্যাপারে ভারত ওসুইজারল্যান্ডের মধ্যে একটি ব্যবহারিক চুক্তি সম্পাদনের প্রস্তাবে অনুমোদন দিলকেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানেঅনুষ্ঠিত হয় মন্ত্রিসভার বৈঠকটি। দ্বিপাক্ষিকএই চুক্তি সম্পাদনের বিষয়টিকে কূটনৈতিক পাসপোর্টধারীদের জন্য ভিসামুক্ত চুক্তিসম্পাদনের বিষয়টির সঙ্গে যুক্ত করা হয়েছে। দু’দেশের মধ্যে অস্থায়ী দেশান্তরীদেরফিরিয়ে আনার ব্যাপারে পারস্পরিক সহযোগিতা প্রসারের লক্ষ্যেই এই চুক্তি সম্পাদনেরপ্রস্তাব। সুইজারল্যান্ডে অস্থায়ীভাবে বসবাস করছেন এ ধরণের ভারতীয়র সংখ্যাবর্তমানে একশোরও কম।
মুম্বাইয়ে বাড়ি ভেঙ্গে প্রাণহানির ঘটনায় প্রধানমন্ত্রী মর্মাহত

নয়াদিল্লি, ২৮ জুন, ২০২২ প্রধানমন্ত্রী শ্রী নরেন্দ্র মোদী মুম্বাইয়ে বাড়ি ভেঙ্গে প্রাণহানির ঘটনায় গভীর শোক প্রকাশ করেছেন। তিনি ক্ষতিগ্রস্তদের প্রধানমন্ত্রী জাতীয় ত্রাণ তহবিল থেকে এককালীন সাহায্যের কথা ঘোষণা করেছেন। প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “মুম্বাইয়ে বাড়ি ভেঙ্গে পড়ার ঘটনায় আমি মর্মাহত। শোকের এই সময়ে স্বজনহারা পরিবারগুলির প্রতি সমবেদনা জানাই এবং আহতদের আরোগ্য কামনা করি। পিএমএনআরএফ থেকে নিহতদের নিকটাত্মীয়কে এককালীন ২ লক্ষ টাকা সাহায্য করা হবে। আহতদের দেওয়া হবে ৫০ হাজার টাকা: প্রধানমন্ত্রী মোদী”।
রাস্তা প্রশস্ত করার কাজে ত্রিচূরে ডাক বিভাগের জমি ও বাড়ি হস্তান্তরের প্রস্তাবেঅনুমোদন কেন্দ্রীয় মন্ত্রিসভার

কেরলের ত্রিচূরে ডাক বিভাগের যে জমি ও বাড়ি রয়েছে তা ত্রিচূরমিউনিসিপ্যাল কর্পোরেশনের হাতে তুলে দেওয়ার একটি প্রস্তাবে বুধবার সবুজ সঙ্কেত দিলকেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে এদিন অনুষ্ঠিতহয় মন্ত্রিসভার বৈঠকটি। হস্তান্তরিত জমিটি ব্যবহার করা হবে পত্তলম রোডটিকে আরওচওড়া করে তোলার কাজে। বিনিময়ে, ত্রিচূর কেন্দ্রীয় ডাকঘরের অদূরে অবস্থিত সমানআয়তনের জমি তুলে দেওয়া হবে ডাক বিভাগের হাতে। এছাড়াও, ৩,৫০০ বর্গ ফুট জমিতে একটিডাকঘর নির্মাণ করে দেবে ত্রিচূর মিউনিসিপ্যাল কর্পোরেশন। প্রস্তাবিত রাস্তাটি আরও প্রশস্ত হলে যাতায়াতের ক্ষেত্রে স্থানীয়জনসাধারণ বিশেষভাবে উপকৃত হবেন বলে আশা করা হচ্ছে।
পয়লা মার্চ থেকে ৩১শে আগস্টের মধ্যে ব্যাঙ্কে কৃষি ও সংশ্লিষ্ট ক্ষেত্রে স্বল্পমেয়াদী বকেয়া ঋণের সময়সীমা বৃদ্ধির প্রস্তাবে অনুমোদন দিল কেন্দ্রীয় মন্ত্রীসভা

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা আজ ব্যাঙ্ক থেকে কৃষি ও সংশ্লিষ্ট ক্ষেত্রে স্বল্পমেয়াদী তিন লক্ষ টাকা পর্যন্ত ঋণ শোধের সময়সীমা বৃদ্ধির প্রস্তাবে অনুমোদন দিয়েছে। এর ফলে পয়লা মার্চ থেকে ৩১শে আগস্ট পর্যন্ত যাঁদের ঋণ পরিশোধের সময় ছিল, তারা সুদের দুই শতাংশ সরকারী সাহায্য ও তিন শতাংশ দ্রুত ঋণ পরিশোধে উৎসাহমূলক ছাড়ের সুবিধে বজায় থাকবে। সুবিধাঃ- ৩১শে আগস্ট পর্যন্ত এই সময়সীমা বাড়ানোর ফলে যেসব কৃষক কোভিড-১৯ মহামারীর ফলে ব্যাঙ্কে যেতে পারেন নি, তারা চার শতাংশ সুদের হারেই ঋণ পরিশোধ করতে পারবেন। তাঁদের এর জন্য কোন জরিমানা দিতে হবে না। প্রেক্ষাপটঃ- ব্যাঙ্ক থেকে কৃষি ও সংশ্লিষ্ট ক্ষেত্রে স্বল্পমেয়াদী ঋণ যারা নিয়ে থাকেন, তারা সুদের দুই শতাংশ সরকারী সাহায্য ও তিন শতাংশ দ্রুত ঋণ পরিশোধে উৎসাহমূলক ছাড় পান। এর ফলে যারা তিন লক্ষ টাকা পর্যন্ত ঋণ নেন, তারা চার শতাংশ সুদের হারেই ঋণ পরিশোধ করতে পারেন। কোভিড -১৯ মহামারীর ফলে দেশ জুড়ে লকডাউন জারি হবার পর জন সাধারণের চলাচলের উপর বিধি নিষেধ আরোপ করা হয়। ফলে অনেকেই ঋণ পরিশোধের জন্য ব্যাঙ্কে যেতে পারেন নি। এছাড়াও কৃষকদের উৎপাদিত শস্য বিক্রি করার ক্ষেত্রেও সমস্যা দেখা দিয়েছিল। উদ্ভূত এই সমস্যা থেকে সুবিধে দিতে মন্ত্রীসভা এই সিদ্ধান্ত নিয়েছে।
জার্মানির সঙ্গে আন্তঃসরকারি পর্যায়ে আলাপ-আলোচনা দ্বিপাক্ষিক সম্পর্কের ওপর নির্ভরশীল : প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, ভারত ও জার্মানির মধ্যে দ্বিপাক্ষিক সম্পর্ক গণতন্ত্র ও আইনের শাসনের প্রতি মৌলিক বিশ্বাসের ওপর ভিত্তি করে গড়ে উঠেছে। আন্তঃসরকারি পর্যায়ে আলাপ-আলোচনা বজায় রাখার প্রশংসা করে প্রধানমন্ত্রী বলেন, পারস্পরিক আলাপ-আলোচনার ক্ষেত্রে অভিনব এই ব্যবস্থা ভারত ও জার্মানির মধ্যে বিভিন্ন ক্ষেত্রে দ্বিপাক্ষিক সম্পর্ককে গভীরতর করেছে। দুই দেশের মধ্যে নতুন ও আধুনিক প্রযুক্তি, ই-মোবিলিটি, জ্বালানি সংক্রান্ত প্রযুক্তি, স্মার্ট সিটি, অভ্যন্তরীণ জলপথ, উপকূল ব্যবস্থাপনা, নদ-নদীগুলির সংস্কার, পরিবেশ সুরক্ষার মতো বিভিন্ন ক্ষেত্রে সম্পর্ক নিবিড়তর হয়েছে। প্রধানমন্ত্রী শ্রী নরেন্দ্র মোদী আজ নতুন দিল্লিতে জার্মানির চ্যান্সেলরের সঙ্গে এক যৌথ সাংবাদিক সম্মেলনে উদ্বোধনী ভাষণ দিচ্ছিলেন। ভারতে জার্মানির চ্যান্সেলর ডঃ অ্যাঞ্জেলা মার্কেল ও তাঁর প্রতিনিধিদলকে স্বাগত জানিয়ে প্রধানমন্ত্রী বলেন, ভারত – জার্মানির সম্পর্ককে আরও শক্তিশালী করতে চ্যান্সেলর ডঃ মার্কেল গুরুত্বপূর্ণ ভূমিকা পালন করেছেন। রপ্তানি নিয়ন্ত্রণ ব্যবস্থায় ভারতের সদস্যপদ সহ অন্যান্য আন্তর্জাতিক ফোরামে জার্মানির সমর্থনের জন্য প্রধানমন্ত্রী কৃতজ্ঞতা প্রকাশ করেন। প্রধানমন্ত্রী বলেন, উভয় দেশই রাষ্ট্রসংঘের নিরাপত্তা পরিষদ সহ অন্যান্য আন্তর্জাতিক সংগঠনগুলির সংস্কারের লক্ষ্যে পারস্পরিক সহযোগিতাকে এগিয়ে নিয়ে যাবে।
প্রধানমন্ত্রীর সশস্ত্র বাহিনীর পতাকা দিবসে  অভিনন্দন

প্রধানমন্ত্রী শ্রী নরেন্দ্র মোদী সশস্ত্র বাহিনীর পতাকা দিবসে , বাহিনীর জওয়ান এবং তাঁদের পরিবারবর্গকে অভিনন্দন জানিয়েছেন। এক বার্তায় প্রধানমন্ত্রী বলেছেন, “সশস্ত্র বাহিনীর পতাকা দিবসে আমরা আমাদের বাহিনীর সদস্য এবং তাঁদের পরিবারবর্গর অদম্য সাহসকে অভিনন্দন জানাই। আমাদের বাহিনীর জওয়ান এবং তাঁদের পরিবারবর্গর কল্যাণে আপনাদের অনুদানের জন্য আবেদন জানাচ্ছি।“
প্রত্যন্ত দ্বীপের বাসিন্দা রতন বরাই স্বাভাবিক জীবন ফিরে পেয়েছেন আয়ুষ্মান ভারতের সৌজন্যে

আন্দামান ও নিকোবর দ্বীপপুঞ্জের ৫২ বছর বয়সী রতন বরাই মায়োকার্ডিয়াল ইনফার্কেশন রোগে আক্রান্ত হয়েছিলেন। দরিদ্র এই মানুষটিকে পোর্টব্লেয়ারে জিবি পন্থ হাসপাতালে যখন ভর্তি করা হয়, তখন তাঁর বুকের বাম দিকে তীব্র যন্ত্রণা হচ্ছিল এবং তিনি খুব ঘামছিলেন। রতন বারুইয়ের ডায়াবেটিসও ছিল। স্বাস্থ্য পরীক্ষা করার পর দেখা গেল তাঁর হৃদপিন্ডের আন্টেরিওর ওয়ালে মায়োকার্ডিয়াল ইনফার্কেশন আছে। তাঁকে ঐ হাসপাতালে চিকিৎসার পর সুস্থ করে মূল ভূখন্ডে হৃদরোগ বিশেষজ্ঞের কাছে পাঠানোর সুপারিশ করা হয়। যেহেতু, আন্দামান ও নিকোবর দ্বীপপুঞ্জে হৃদরোগ চিকিৎসার সুব্যবস্থা নেই, তাই এই ধরনের রোগীদের কলকাতা ও চেন্নাইয়ের মতো মূল ভূখন্ডের শহরগুলিতে উন্নত চিকিৎসার জন্য পাঠানো হয়ে থাকে। রতন বরাইয়ের দারিদ্র্যের কারণে এই চিকিৎসা করানো কষ্টকর ছিল। তবে যখন তিনি জানলেন, আয়ুষ্মান ভারত – পিএমজেএওয়াই – এর মাধ্যমে নগদহীন বিমা সুরক্ষার ব্যবস্থা রয়েছে, তখন তিনি আশার আলো দেখতে পেলেন। এই বিমার মাধ্যমে তিনি তাঁর প্রয়োজনীয় চিকিৎসা বিনামূল্যে করাতে পেরেছিলেন। আজ তিনি সম্পূর্ণ সুস্থ এবং বিশ্বের বৃহত্তম স্বাস্থ্য বিমা প্রকল্পের সাফল্যের কথা আরও ৩০ জন সুবিধাভোগীর সঙ্গে তিনিও প্রধানমন্ত্রীর সঙ্গে সাক্ষাতের সময় জানান। ঠিক এক বছর আগে ২০১৮ সালে আজকের দিনে আয়ুষ্মান ভারত কর্মসূচির সূচনা হয়েছিল। এর উদ্দেশ্য ১০ কোটি ৭৪ লক্ষেরও বেশি দরিদ্র দেশবাসীর কাছে সহজে স্বাস্থ্য পরিষেবা পৌঁছে দেওয়া। গত এক বছরে রতন বরাইয়ের মতো ৫০ হাজারেরও বেশি রোগী আয়ুষ্মান ভারত প্রকল্পের আওতায় তাঁদের রাজ্যের বাইরে গিয়ে এই ধরনের উন্নত চিকিৎসা পরিষেবা পেয়েছেন। আয়ুষ্মান ভারত প্রধানমন্ত্রী জন আরোগ্য কর্মসূচির অধীনে ১৬,০৮৫টি হাসপাতাল তালিকাভুক্ত হয়েছে। এই কর্মসূচির আওতায় ৪১ লক্ষেরও বেশি সুবিধাভোগী চিকিৎসা পরিষেবা পেয়েছেন। ১০ কোটিরও বেশি ই-কার্ড বন্টন করা হয়েছে। ২০ হাজার ৭০০-রও বেশি স্বাস্থ্য কেন্দ্র দেশ জুড়ে মানুষকে চিকিৎসা পরিষেবা দিচ্ছে।
আনন্দে আধুনিক খাদ্য-প্রক্রিয়াকরণ ব্যবস্হার উদ্বোধন করলেন প্রধানমন্ত্রী

প্রধানমন্ত্রী শ্রী নরেন্দ্র মোদী রবিবার গুজরাটের আনন্দে আমূলের চকোলেট তৈরীর অত্যাধুনিক কারখানা সহ একাধিক আধুনিক মানের খাদ্য-প্রক্রিয়াকরণ ব্যবস্হার উদ্বোধন করেন। প্রধানমন্ত্রীর চকোলেট কারখানা পরিদর্শনের সময় সেখানকার নানা প্রযুক্তি ও সামগ্রী সম্পর্কে তাঁকে জানানো হয়। আনন্দের বাসিন্দারা বিপুল সংখ্যায় অনুষ্ঠানে উপস্হিত থাকায় প্রধানমন্ত্রী তাদের ধন্যবাদ জানান। তিনি জানান, উন্নয়নমূলক নতুন এই প্রকল্পগুলি সমবায় ক্ষেত্রের জন্য খবুই উপযুক্ত। তিনি বলেন, আমূল ব্র্যান্ডটি সারা বিশ্বে সুপরিচিত এবং বিশ্বের সর্বত্র প্রেরণা যুগিয়েছে। আমূল কেবলমাত্র দুগ্ধজাত খাদ্য প্রক্রিয়াকরণেরই সংস্হা নয়, আমূল ক্ষমতায়ণের আর্দশ মডেল। প্রধানমন্ত্রী বলেন যে সমবায়গুলির মাধ্যমে সর্দার প্যাটেল এমন একটি পথ দেখিয়েছেন যার সম্বন্ধে সরকার বা শিপ্লপতিরা ভাবেননি। তিনি বলেন, আমূল একটি বিশেষ মডেল, যাতে সাধারণ মানুষের গুরুত্ব রয়েছে। গুজরাটের সমবায় ক্ষেত্রে নানা উদ্যোগ জনসাধারণের বিশেষ করে কৃষকদের সহায়ক হয়েছে। সর্দার প্যাটেল নগরোন্নয়নের ওপর গুরুত্ব দিয়েছিলেন বলে প্রধানমন্ত্রী উল্লেখ করেন। আগামী ২০২২ সালে ভারতের স্বাধীনতার ৭৫তম বার্ষিকীর প্রসঙ্গ টেনে প্রধানমন্ত্রী বলেন, ভারত দুগ্ধ প্রক্রিয়াকরণের ক্ষেত্রে ভালো কাজ করছে, তবে এক্ষেত্রে আরো উন্নতি সম্ভব। প্রধানমন্ত্রী বলেন, উদ্ভাবন ও মূল্য সংযুক্তিকরণকে গুরুত্ব দেওয়ার সময় এসেছে। এই সূত্রে প্রধানমন্ত্রী মধু উৎপাদনের উল্লেখ করেন। /
পাকিস্তানে বিমান দুর্ঘটনায় জীবনহানিতে প্রধানমন্ত্রী মোদীর শোক প্রকাশ

প্রধানমন্ত্রী শ্রী নরেন্দ্র মোদী পাকিস্তানে এক বিমান দুর্ঘটনায় বহু মানুষের মৃত্যুতে গভীর শোক প্রকাশ করেছেন। এক ট্যুইটে শ্রী মোদী বলেছেন, “পাকিস্তানে বিমান দুর্ঘটনায় জীবনহানিতে অত্যন্ত মর্মাহত। শোকসন্তপ্ত পরিবারগুলির প্রতি আমাদের সমবেদনা। আহতদের দ্রুত আরোগ্য কামনা করি”।
ওয়াশিংটন ডি.সি তে প্রধানমন্ত্রী পৌঁছানোর পর প্রেস বিবৃতি

নয়াদিল্লী, ২৩ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী মার্কিন রাষ্ট্রপতি জো বাইডেনের আমন্ত্রণে সেদেশ সফরের জন্য ওয়াশিংটন ডি.সি-তে (স্থানীয় সময় অনুযায়ী ২২ সেপ্টেম্বর) পৌঁছান। মার্কিন সরকারের পক্ষ থেকে সেদেশের ব্যবস্থাপনা ও সম্পদ দপ্তরের ডেপুটি সেক্রেটারি অফ স্টেট মিঃ টি এইচ ব্রায়ান ম্যাককিওন প্রধানমন্ত্রীকে স্বাগত জানান। অ্যান্ডুজ বিমান ঘাঁটিতে উৎসাহী ভারতীয় বংশোদ্ভুতরা উপস্থিত ছিলেন। হর্ষধ্বনির মাধ্যমে তাঁরা প্রধানমন্ত্রীকে স্বাগত জানান।
স্বাধীনতা দিবসে জনসাধারণকে প্রধানমন্ত্রীর শুভেচ্ছা

নতুনদিল্লি, ১৫ই আগস্ট, ২০২১ প্রধানমন্ত্রী শ্রী নরেন্দ্র মোদী স্বাধীনতা দিবস উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ আপনাদের সবাইকে স্বাধীনতা দিবসের অনেক অনেক শুভেচ্ছা জানাই। ‘ স্বাধীনতার অমৃত মহোৎসবের এই বছরে দেশবাসীর মধ্যে নতুন শক্তি ও নবচেতনা সঞ্চারিত হোক। জয় হিন্দ ! #IndiaIndependenceDay"
জাতির উদ্দেশে মাননীয় প্রধানমন্ত্রী নরেন্দ্র মোদীর ‘মন কি বাত’ (৪৪-তম পর্ব) অনুষ্ঠানের বাংলা অনুবাদ

নমস্কার! ‘মন কি বাত’ অনুষ্ঠানের মাধ্যমে আবার একবার আপনাদের সবার সঙ্গে মিলিত হওয়ার সুযোগ পেয়েছি। আপনাদের নিশ্চয়ই মনে আছে, নৌসেনার ছয়জন মহিলা কম্যাণ্ডারের একটি দল গত কয়েক মাস ধরে সমুদ্রসফর করছিল। যার নাম ‘নাবিকা সাগর পরিক্রমা’। এই বিষয়ে আমি কিছু বলতে চাই। ভারতের এই ছয় কন্যার দল ২৫০ দিনেরও বেশি ‘আই-এন-এস-ভি তারিনী’র মাধ্যমে পুরো বিশ্ব ঘুরে গত ২১-শে মে ভারতে ফিরে এসেছে এবং সারা দেশ তাঁদের উষ্ণ অভ্যর্থনা জানিয়েছে। বিভিন্ন মহাসাগর এবং কয়েকটি সমুদ্রযাত্রা করে প্রায় ২২,০০০ নটিক্যাল দূরত্ব অতিক্রম করেছে। এটি সারা বিশ্বেই একটি নজীর বিহীন ঘটনা। গত বুধবার, এই কন্যাদের সঙ্গে মিলিত হওয়ার, তাঁদের অভিজ্ঞতার কথা শোনার সুযোগ পেয়েছিলাম। আমি আরেকবার এই কন্যাদের দুঃসাহসিক কাজের জন্য, নৌসেনার খ্যাতি বাড়ানোর জন্য, ভারতের সম্মান বৃদ্ধির জন্য এবং বিশেষ করে ভারতের কন্যারা কোনও অংশেই কম নয় — বিশ্বের দরবারে এই বার্তা পৌঁছে দেওয়ার জন্য অনেক অনেক অভিনন্দন জানাচ্ছি। ‘সেন্স অফ অ্যাডভেঞ্চার’-এর কথা কে না জানে। যদি আমরা মানবজাতির প্রগতির দিকে দেখি, তবে দেখব, কোনও না কোনও দুঃসাহসিক কাজের মধ্যেই প্রগতির উদ্ভাবন ঘটেছে। আসলে প্রগতি দুঃসাহসিক কাজের মধ্যেই জন্ম নেয়। প্রথার বাইরে গিয়ে কিছু অসাধারণ কাজ করে দেখানোর অদম্য ইচ্ছে — এই ভাবনার মানুষ হয়ত কম, কিন্তু যুগ যুগ ধরে কোটি কোটি মানুষকে তা অনুপ্রাণিত করে এসেছে। আপনি নিশ্চয়ই দেখেছেন, গত কয়েকদিনে মাউণ্ট এভারেস্ট-জয়ী মানুষদের সম্পর্কে নতুন নতুন তথ্য পাওয়া গেছে। শতাব্দী ধরে মাউণ্ট এভারেস্ট মানবজাতিকে চ্যালেঞ্জ জানিয়েছে এবং সাহসী মানুষ সেই চ্যালেঞ্জ স্বীকারও করেছে। ১৬-ই মে মহারাষ্ট্রের চন্দ্রপুরের একটি আশ্রম-বিদ্যালয়ের পাঁচজন আদিবাসী ছাত্র-ছাত্রী — মনীষা ধুরবে, প্রমেশ আলে, উমাকান্ত মঢবি, কবিদাস কাতমোড়ে এবং বিকাশ সোয়াম — এরা পৃথিবীর সর্বোচ্চ শৃঙ্গ জয় করেছে। ২০১৭ সালের অগাস্ট মাস থেকে ওয়ার্ধা, হায়দ্রাবাদ, দার্জিলিং এবং লে-লাদাখে এদের প্রশিক্ষণ শুরু হয়। ‘মিশন শৌর্য’-য় এদের নির্বাচন করা হয়েছিল। এবং নামের সার্থকতা রেখে এভারেস্ট জয় করে এরা দেশের নাম উজ্জ্বল করেছে। আমি চন্দ্রপুর স্কুলের এই ছোট ছোট ছাত্র-ছাত্রীদের আন্তরিক অভিনন্দন জানাচ্ছি। সম্প্রতি ষোলো বছরের শিবাঙ্গী পাঠক সবচেয়ে কনিষ্ঠ ভারতীয় মহিলা হিসেবে নেপালের দিক থেকে এভারেস্ট জয় করেছে। কন্যা শিবাঙ্গীকে অনেক অনেক অভিনন্দন! অজিত বাজাজ এবং তাঁর কন্যা দিয়া এভারেস্ট জয়ী প্রথম পিতা-পুত্রীর জুটি। শুধু যুবপ্রজন্মই এভারেস্ট জয় করছেন তা নয়, গত ১৯-শে মে পঞ্চাশোর্ধ্ব শ্রীমতী সঙ্গীতা বেহল-ও এভারেস্ট জয় করেছেন। এভারেস্ট আরোহীদের মধ্যে কয়েকজন এমনও আছেন যাঁরা শুধু দক্ষই নন, অনুভূতিপ্রবণও। কিছুদিন আগে ‘স্বচ্ছ গঙ্গা অভিযান’-এর অন্তর্ভুক্ত কার্যক্রমে
কেন্দ্রীয় মন্ত্রিসভা ভারত এবং উজবেকিস্তানের মধ্যে কৃষি এবং সংশ্লিষ্ট ক্ষেত্রে সহযোগিতা সংক্রান্ত একটি চুক্তি স্বাক্ষরের প্রস্তাব অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে ভারত ও উজবেকিস্তানের মধ্যে কৃষি ও সংশ্লিষ্ট ক্ষেত্রে সহযোগিতা সংক্রান্ত একটি চুক্তি স্বাক্ষরের প্রস্তাব অনুমোদিত হয়েছে। এই চুক্তিতে দু’দেশের মধ্যে কৃষি সংক্রান্ত আইনকানুন, পণ্যমান এবং উভয় দেশের স্বার্থ-সংশ্লিষ্ট বিভিন্ন পণ্যদ্রব্য বিষয়ে তথ্য বিনিময়ের কথা রয়েছে। এছাড়া, উজবেকিস্তানে দু’দেশের যৌথ উদ্যোগে একটি কৃষি প্রকল্পগুচ্ছ স্থাপন, শস্য উৎপাদন এবং এই ক্ষেত্রে বৈচিত্র্য আনার জন্য অভিজ্ঞতা বিনিময়, আধুনিক প্রযুক্তি-ভিত্তিক বীজ উৎপাদনের ক্ষেত্রেও দু’দেশের মধ্যে অভিজ্ঞতা বিনিময়, বীজের শংসাপত্র, দু’দেশের বিভিন্ন প্রতিষ্ঠানের মধ্যে এই বীজ ব্যবহার সংক্রান্ত আইনকানুন এবং সুবিধাজনক শর্তে বীজের নমুনা বিনিময়ের কথাও এই চুক্তিতে রয়েছে। জল ব্যবহারে, বিশেষ করে সেচের জল ব্যবহারে দক্ষতা বৃদ্ধি সংক্রান্ত প্রযুক্তির প্রয়োগ, জেনেটিক্স, গাছের প্রজনন, জৈব প্রযুক্তি, বৃক্ষ সুরক্ষা, মাটির উৎপাদনশীলতা সংরক্ষণ, কৃষি কাজের যন্ত্রায়ন, জলের উৎস সংরক্ষণ প্রভৃতি বিষয়ও এই চুক্তিতে রয়েছে। অন্যদিকে, বৃক্ষ পৃথকীকরণের ক্ষেত্রে সহযোগিতা, পশুপালন, প্রাণী স্বাস্থ্য, পোল্ট্রি, জিনোমিক্স-এর ক্ষেত্রে তথ্য বিনিময়, কৃষি এবং খাদ্যপণ্যের ব্যবসার ক্ষেত্রে সহযোগিতা, উভয় দেশের মধ্যে যৌথ উদ্যোগে খাদ্য প্রক্রিয়াকরণ শিল্প গড়ে তোলা এবং উভয় দেশের মধ্যে আলোচনার ভিত্তিতে স্থির হওয়া যে কোন বিষয়ে সহযোগিতার কথাও এই চুক্তিতে রয়েছে। উভয় দেশের প্রতিনিধিদের নিয়ে একটি যৌথ কর্মীগোষ্ঠী গড়ে তুলে তাদের হাতে সহযোগিতা সংক্রান্ত বিস্তারিত পরিকল্পনা প্রণয়নের দায়িত্ব দেওয়া হবে। চুক্তি রূপায়ণের ক্ষেত্রে সমস্যা সমাধান এবং রূপায়ণের কাজে নজরদারি চালানোর দায়িত্বও এই কর্মীগোষ্ঠীর হাতে থাকবে। প্রতি দু’বছর বাদে বাদে এই কর্মীগোষ্ঠী ভারত এবং উজবেকিস্তানে বৈঠকে বসবে। পাঁচ বছরের জন্য এই চুক্তিটি কার্যকর থাকবে এবং প্রতি পাঁচ বছর অন্তর স্বয়ংক্রিয়ভাবে এর পুনর্নবীকরণ হবে। তবে, যে কোন দেশ এই চুক্তি থেকে বেরিয়ে আসতে চাইলে, আগে থেকে বিজ্ঞপ্তি দিয়ে তার ছ’মাসের মধ্যে চুক্তিটি বাতিল করা যাবে।
শ্রীলঙ্কার প্রধানমন্ত্রী মাহিন্দা রাজাপাকসার সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ শ্রীলঙ্কার প্রধানমন্ত্রী মিঃ মাহিন্দা রাজাপাকসাকে শ্রীলঙ্কার সংসদে পদার্পণের সুবর্ণ জয়ন্তী উপলক্ষে অভিনন্দন জানান। প্রধানমন্ত্রী, শ্রীলঙ্কার উন্নয়নে মিঃ রাজাপাকসার অবদান এবং তাঁর দীর্ঘ রাজনৈতিক জীবনের কথা স্মরণ করেন ও সাফল্যমণ্ডিত ভবিষ্যতের শুভেচ্ছা জানান। প্রধানমন্ত্রী শ্রীলঙ্কায় ভারতীয় বংশোদ্ভূত তামিল নেতা অরুমুগান থোন্ডামানের অকস্মাৎ ও অকাল প্রয়াণে তাঁর সমবেদনা জানান। ভারত ও শ্রীলঙ্কার উন্নয়ন এবং অংশীদারিত্বে শ্রী থোন্ডামানের ভূমিকার কথা প্রধানমন্ত্রী স্মরণ করেন। কোভিড-১৯ মহামারীর প্রেক্ষিতে উদ্ভূত আর্থিক ও স্বাস্থ্য পরিস্থিতি নিয়ে উভয় নেতা আলোচনা করেন। এই মহামারীর মোকাবিলায় সংশ্লিষ্ট দেশগুলি কি কি ব্যবস্থা নিয়েছে সে নিয়েও তাঁদের মধ্যে কথা হয়েছে। প্রধানমন্ত্রী মিঃ রাজাপাকসাকে আশ্বস্ত করে বলেন, সঙ্কটের এই সময়ে ভারত শ্রীলঙ্কাকে সম্ভাব্য সবরকমের সহায়তার জন্য প্রস্তুত রয়েছে।
ভারত ও জিম্বাবুয়ের মধ্যে ভূতত্ব, খনি ও খনিজ সম্পদ ক্ষেত্রে সহযোগিতা সংক্রান্ত সমঝোতায় কেন্দ্রীয় মন্ত্রীসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও জিম্বাবুয়ের মধ্যে ভূতত্ব, খনি ও খনিজ সম্পদ ক্ষেত্রে সহযোগিতা সংক্রান্ত সমঝোতাপত্রটি কার্যপরবর্তিভাবে অনুমোদন করা হয়েছে। জিম্বাবুয়ের হারারেতে ২০১৮ ৩রা নভেম্বর এই সমঝোতাটি স্বাক্ষরিত হয়। এই সমঝোতার মুখ্য উদ্দেশ্য হচ্ছে সহায়-সম্পদ আইন ও নীতি বিষয়ে তথ্য বিনিময়। সেমিনার আয়োজন, প্রযুক্তি হস্তান্তর, মূল্য সংযোজন, লগ্নীর সম্ভাবনা বাড়ানোর কথাও এই সমঝোতায় রয়েছে। এই সমঝোতার ফলে দু-দেশের মধ্যে চিহ্নিত ক্ষেত্রে প্রাতিষ্ঠানিক পর্যায়ে সহযোগিতা বৃদ্ধি পাবে বলে মনে করা হচ্ছে। /…
পবিত্ররমজান মাসের সূচনায় শুভেচ্ছা ও অভিনন্দন প্রধানমন্ত্রীর

পবিত্র রমজান মাসের সূচনায় জনসাধারণকে শুভেচ্ছা ও অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “রমজান মাসের সূচনায় জানাই আমার অভিনন্দন। এই পবিত্র মাসে শান্তি,সম্প্রীতি ও একাত্মবোধের প্রসার ঘটুক, এই প্রার্থনা জানাই”। …
উচ্চতর শিক্ষাক্ষেত্রে ভারত-কানাডা সহযোগিতা চুক্তির পুনর্নবীকরণ

উচ্চতর শিক্ষাক্ষেত্রে সহযোগিতা সম্পর্কিত ভারত-কানাডা চুক্তিটির পুনর্নবীকরণে সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে মন্ত্রিসভার বৈঠকটি অনুষ্ঠিত হয়। চুক্তিটির পুনর্নবীকরণের ফলে উচ্চতর শিক্ষাক্ষেত্রে ভারত-কানাডা অংশীদারিত্ব আরও জোরদার হয়ে উঠবে বলে আশা করা হচ্ছে। উল্লেখ্য, উচ্চতর শিক্ষাক্ষেত্রে পাঁচ বছরের জন্য ভারত ও কানাডা এক সহযোগিতা চুক্তিতে আবদ্ধ হয় ২০১০-এর জুন মাসে। চুক্তির শর্ত অনুযায়ী, মেয়াদের শেষে পরবর্তী পাঁচ বছরের জন্য চুক্তিটি পুনর্নবীকরণযোগ্য। ভারত ও কানাডার মধ্যে উচ্চতর শিক্ষাক্ষেত্রে পারস্পরিক সহযোগিতার বিপুল সুযোগ ও সম্ভাবনা খতিয়ে দেখার পর চুক্তিটির পুনর্নবীকরণে আগ্রহপ্রকাশ করে দুটি দেশই।
মহারাষ্ট্রের রায়গড়ে বাড়ি ভেঙে মৃত্যুর ঘটনায় প্রধানমন্ত্রীর শোকজ্ঞাপন

প্রধানমন্ত্রী শ্রী নরেন্দ্র মোদী মহারাষ্ট্রের রায়গড়ের মাহাদে বাড়ি ভেঙে প্রাণহানির ঘটনায় শোক ব্যক্ত করেছেন। প্রধানমন্ত্রী বলেছেন, “মহারাষ্ট্রের রায়গড়ের মাহাদে বাড়ি ভেঙে পড়ার ঘটনায় আমি শোকাহত। যারা এই দূর্ঘটনায় তাদের নিকটজনেদের হারিয়েছেন, তাদের সমবেদনা জানাই। আহতদের দ্রুত আরোগ্য কামনা করি। স্থানীয় কতৃপক্ষ এবং জাতীয় বিপর্যয় মোকাবিলা বাহিনী দূর্ঘটনাস্থলে রয়েছে। তাঁরা সব রকমের সাহায্যের হাত বাড়িয়ে দিয়েছেন”।
দিল্লির ৭ টি  জীর্ণ হয়ে পড়া সরকারি আবাসনের পুনর্বিকাশে কেন্দ্রীয় মন্ত্রিসভার অনুমোদন

দিল্লিতে ৭টি জেনারেল পুল সরকারি আবাসনের পুনর্বিকাশে কেন্দ্রীয় মন্ত্রীসভার অনুমোদন পাওয়া গেছে। প্রধানমন্ত্রী শ্রী নরেন্দ্র মোদীর পৌরহিত্যে আয়োজিত কেন্দ্রীয় মন্ত্রিসভার বৈঠকে আজ নতুন দিল্লির সরোজিনী নগর, নেতাজী নগর ও নওরোজি নগরে এন.বি.সি.সি.-র মাধ্যমে আর কস্তুরবা নগর, ত্যাগরাজ নগর, শ্রীনিবাসপুরি ও মহম্মদপুরে সি.পি.ডব্লিউ.টি-র মাধ্যমে বর্তমানে ১২ হাজার ৯শো ৭০টি টাইপ ওয়ান থেকে টাইপ ফোর পর্যন্ত আবাসন নতুন করে গড়ে তোলার সিদ্ধান্ত নেওয়া হয়েছে। ৩২ হাজার ৮শো ৩৫ কোটি টাকার এই প্রকল্প ৫ বছরের মধ্যে পর্যায়ক্রমে নির্মিত হবে। জাতীয় রাজধানী অঞ্চল দিল্লিতে সরকারি আবাসনের অভাব রয়েছে। এই কারনেই নগরোন্নয়ন মন্ত্রক এ ধরনের জীর্ণ হয়ে পড়া পুরনো সরকারি আবাসনগুলির পুনর্বিকাশের প্রস্তাব দিয়েছে।
কেন্দ্রীয় মন্ত্রিসভা ২০১৬-১৭, ২০১৭-১৮ এওবং ২০১৮-১৯ সালের জন্য কন্ট্রোল ইউনিট, ব্যালট ইউনিট এবং  ভোটার ভে রিফাইয়েবল্ ‌  পেপার  অডিট ট্রায়ালইউনিট       সংগ্রহের জন্য অনুমোদন দিয়েছে

প্রধানন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা নির্বাচন কমিশন থেকে কয়েকটি বিষয় সংগ্রহের প্রস্তাবের অনুমোদন দিয়েছে| ( ক ) মেসার্সভারত ইলেকট্রনিক্স লিমিটেড এবং মেসার্স ইলেকট্রনিক্স কর্পোরেশন অফ ইন্ডিয়া লিমিটেডথেকে ২০১৬ – ১৭ সালের জন্য সম্ভাব্য খরচযথাক্রমে ৭৭০ ০৭টাকা এবং ৯৩০০৭ টাকায় ৫৫০০০০ ব্যালট ইউনিট ( বি . ইউ .) এবং ৫৪৫০০০ কন্ট্রোল ইউনিট ( সি . ইউ .) এবং ( খ ) প্রতি ইউনিটখরচ উল্লেখযোগ্যভাবে কমানোর উদ্দ্যেশ্যে গবেষণা ও উদ্ভাবনা ( আর . এন্ড ডি .) প্রচেষ্টার জন্য ২৫ কোটি টাকার বরাদ্দ যাতেভবিষ্যতে সংগ্রহের সার্বিক খরচ কমিয়ে আনা যায় | এটাও সিদ্ধান্ত হয়েছে যে ২০১৭ – ১৮ এবং ২০১৮ – ১৯ সালেরজন্য বি . ইউ . এবং সি . ইউ . সংগ্রহের পরিকল্পনা পরবর ্তীকালে বিবেচিত হবে | একইরকম ভাবে , ২০১৬ – ১৭ , ২০১৭ – ১৮ এবং ২০১৮ – ১৯ সালের জন্য ভোটার ভে রিফাইয়েবল্ ‌ পেপার অডিট ট্রায়াল ইউনিট ( ভি . ভি . পি . এ . টি .)- এর সংগ্রহের পরিকল্পনা পরবর্তীকালে বিবেচিত হবে | এর ফলে ২০০০ – ২০০৫ সালেসংগৃহিত বাতিল হয়ে যাওয়া বৈদ্যুতিন ভোট – যন্ত্র পরিবর্তিত করায়সহায়তা হবে এবং ২০১৯ সালের লোকসভা নির্বাচন এবং কিছু রাজ্যের বিধানসভা নির্বাচনপরিচালনার জন্য প্রয়োজনীয় ভোটযন্ত্র – এরমজুত পুনরায় করে নিতে নির্বাচন কমিশনকে সহায়তা করবে | .